CELEX: 52008IP0129
Language: fi
Date: 2008-04-22
Title: Euroopan oikeusasiamiehen ohjesääntö Luonnos Euroopan parlamentin päätökseksi 22. huhtikuuta 2008 oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen 94/262/EHTY, EY, Euratom muuttamisesta (2006/2223(INI))#Euroopan parlamentin päätös oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen 94/262/EHTY, EY, Euratom muuttamisesta

29.10.2009   
            
            
               FI
            
            
               Euroopan unionin virallinen lehti
            
            
               CE 259/116
            
         Euroopan oikeusasiamiehen ohjesääntö
   P6_TA(2008)0129
   Luonnos Euroopan parlamentin päätökseksi 22. huhtikuuta 2008 oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen 94/262/EHTY, EY, Euratom muuttamisesta (2006/2223(INI))
   (2009/C 259 E/22)
   Seuraava päätösluonnos hyväksyttiin (1) ja toimitettiin neuvostolle ja komissiolle EY:n perustamissopimuksen 195 artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan mukaisesti:
   
      (1)  Päätöslauselmaesityksen (A6-0076/2008) äänestystä lykättiin odotettaessa EY:n perustamissopimuksen 195 artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan mukaisen menettelyn loppuun saattamista.
   
      Euroopan parlamentin päätös oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen 94/262/EHTY, EY, Euratom muuttamisesta
      EUROOPAN PARLAMENTTI, joka
      ottaa huomioon Euroopan yhteisön perustamissopimuksen ja erityisesti sen 195 artiklan 4 kohdan,
      ottaa huomioon Euroopan atomienergiayhteisön perustamissopimuksen ja erityisesti sen 107 d artiklan 4 kohdan,
      ottaa huomioon ehdotuksesta Euroopan parlamentin päätökseksi oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen 94/262/EHTY, EY, Euratom muuttamisesta … antamansa päätöslauselman,
      ottaa huomioon komission lausunnon,
      ottaa huomioon neuvoston hyväksymisen,
      sekä katsoo, että:
      
                  (1)
               
               
                  Euroopan unionin perusoikeuskirjassa (1) oikeus hyvään hallintoon tunnustetaan unionin kansalaisten perusoikeudeksi.
               
            
                  (2)
               
               
                  Kansalaisten luottamus oikeusasiamiehen kykyyn suorittaa perusteellisia ja puolueettomia tutkimuksia väitetyissä hallinnollisten epäkohtien tapauksissa on keskeistä oikeusasiamiehen toiminnan onnistumisen kannalta.
               
            
                  (3)
               
               
                  Oikeusasiamiehen ohjesäännön mukauttaminen on toivottavaa, jotta poistetaan kaikki mahdollinen epävarmuus sen suhteen, kykeneekö oikeusasiamies suorittamaan perusteellisia ja puolueettomia tutkimuksia väitetyissä hallinnollisten epäkohtien tapauksissa.
               
            
                  (4)
               
               
                  Oikeusasiamiehen ohjesäännön mukauttaminen on toivottavaa, jotta mahdollistetaan kaikki mahdollinen niiden säännösten ja sen oikeuskäytännön kehitys, jotka koskevat Euroopan unionin elinten ja laitosten väliintuloa yhteisöjen tuomioistuimessa vireillä olevissa asioissa.
               
            
                  (5)
               
               
                  Oikeusasiamiehen ohjesäännön mukauttaminen on toivottavaa niiden viime vuosina tapahtuneiden muutosten huomioon ottamiseksi, jotka koskevat EU:n toimielinten ja elinten roolia Euroopan unionin taloudellisia etuja vahingoittavien petosten torjunnassa ja erityisesti Euroopan petostentorjuntaviraston (OLAF) perustamista, jotta oikeusasiamiehen on mahdollista toimittaa noille toimielimille tai elimille kaikki niiden vastuualueeseen kuuluvat tiedot.
               
            
                  (6)
               
               
                  Olisi toteutettava toimia sen mahdollistamiseksi, että oikeusasiamies voi kehittää yhteistyötään vastaavanlaisten elinten kanssa kansallisella ja kansainvälisellä tasolla sekä kansallisten ja kansainvälisten elinten kanssa myös silloin, kun niiden toiminta on laaja-alaisempaa kuin Euroopan oikeusasiamiehen (esimerkiksi ihmisoikeuksien suojelu), sillä tällainen yhteistyö voi vaikuttaa myönteisesti oikeusasiamiehen toiminnan tehostamiseen.
               
            
                  (7)
               
               
                  Euroopan hiili- ja teräsyhteisön perustamissopimuksen voimassaolo päättyi vuonna 2002,
               
            ON PÄÄTTÄNYT SEURAAVAA:
      1 artikla
      Päätöksen 94/262/EHTY, EY, Euratom johdanto-osan 1 viitettä, johdanto-osan 3 kappaletta, 1 artiklan 1 kohtaa, 3 artiklan 2 kohdan ensimmäistä ja viidettä alakohtaa, 4 artiklaa ja 5 artiklaa muutetaan seuraavasti:
      
                  OIKEUSASIAMIEHEN OHJESÄÄNTÖ
               
               
                  PARLAMENTIN TARKISTUKSET
               
            
                  Tarkistus 1
                  
                     Johdanto-osan 1 viite
                  
               
            
                  ottaa huomioon Euroopan yhteisöjen perustamissopimukset sekä erityisesti Euroopan yhteisön perustamissopimuksen 138 e artiklan 4 kohdan, 
                        Euroopan hiili- ja teräsyhteisön perustamissopimuksen 20 d artiklan 4 kohdan
                      ja Euroopan atomienergiayhteisön perustamissopimuksen 107 d artiklan 4 kohdan
               
               
                  ottaa huomioon Euroopan yhteisöjen perussopimukset sekä erityisesti Euroopan yhteisön perustamissopimuksen 195 artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan
               
            
                  Tarkistus 2
                  
                     Johdanto-osan 3 kappale
                  
               
            
                  oikeusasiamiehellä, joka voi toimia myös omasta aloitteestaan, on oltava mahdollisuus saada kaikki tehtäviensä suorittamiseksi tarvittava aineisto; tätä varten yhteisön toimielinten ja laitosten on toimitettava oikeusasiamiehelle tämän niiltä pyytämät tiedot, 
                        paitsi aiheellisella tavalla perustelluista salassapitosyistä ja
                      sanotun kuitenkaan rajoittamatta oikeusasiamiehen velvollisuutta olla ilmaisematta tällaisia tietoja; jäsenvaltioiden viranomaisten on toimitettava oikeusasiamiehelle kaikki tarvittavat tiedot paitsi jos näihin tietoihin sovelletaan salassapitoa koskevia lakeja tai asetuksia taikka tietojen välittämistä estäviä säännöksiä; jollei oikeusasiamiestä avusteta toivotulla tavalla hän antaa tämän tiedoksi Euroopan parlamentille jonka tehtävänä on toteuttaa aiheelliset toimenpiteet,
               
               
                  oikeusasiamiehellä, joka voi toimia myös omasta aloitteestaan, on oltava mahdollisuus saada kaikki tehtäviensä suorittamiseksi tarvittava aineisto; tätä varten yhteisön toimielinten ja laitosten on toimitettava oikeusasiamiehelle tämän niiltä pyytämät tiedot, sanotun kuitenkaan rajoittamatta oikeusasiamiehen velvollisuutta olla ilmaisematta tällaisia tietoja 
                        ja kohdella luottamuksellisia tietoja tai asiakirjoja kyseisissä toimielimissä tai elimissä noudatettavien säännösten mukaisesti; luottamuksellisia tietoja tai asiakirjoja toimittavien toimielinten tai elinten on ilmoitettava oikeusasiamiehelle luottamuksellisuudesta; oikeusasiamiehen olisi sovittava kyseisten toimielinten tai elinten kanssa luottamuksellisten tietojen tai asiakirjojen toimittamista koskevista ehdoista
                     ; jäsenvaltioiden viranomaisten on toimitettava oikeusasiamiehelle kaikki tarvittavat tiedot, paitsi jos näihin tietoihin sovelletaan salassapitoa koskevia lakeja tai asetuksia taikka tietojen välittämistä estäviä säännöksiä; jollei oikeusasiamiestä avusteta toivotulla tavalla, hän antaa tämän tiedoksi Euroopan parlamentille, jonka tehtävänä on toteuttaa aiheelliset toimenpiteet,
               
            
                  Tarkistus 3
                  
                     1 artiklan 1 kohta
                  
               
            
                  
                              1.
                           
                           
                              Oikeusasiamiehen ohjesääntö ja hänen tehtäviensä hoitamista koskevat yleiset ehdot vahvistetaan tällä päätöksellä Euroopan yhteisön perustamissopimuksen 138 e artiklan 4 kohdan, 
                                    Euroopan hiili- ja teräsyhteisön perustamissopimuksen 20 d artiklan 4 kohdan
                                  ja Euroopan atomienergiayhteisön perustamissopimuksen 107 d artiklan 4 kohdan mukaisesti.
                           
                        
               
                  
                              1.
                           
                           
                              Oikeusasiamiehen tehtävien hoitamista koskeva ohjesääntö ja hänen tehtäviensä hoitamista koskevat yleiset ehdot vahvistetaan tällä päätöksellä Euroopan yhteisön perustamissopimuksen 195 artiklan 4 kohdan ja Euroopan atomienergiayhteisön perustamissopimuksen 107 d artiklan 4 kohdan mukaisesti.
                           
                        
            
                  Tarkistus 4
                  
                     3 artiklan 2 kohdan 1 alakohta
                  
               
            
                  
                              2.
                           
                           
                              Yhteisöjen toimielinten ja elinten on toimitettava oikeusasiamiehelle tämän pyytämät tiedot ja myönnettävä tälle pääsy asianomaisiin asiakirjoihin. 
                                    Ne voivat kieltäytyä tästä vain aiheellisella tavalla perustelluista salassapitosyistä.
                                 
                              
                           
                        
               
                  
                              2.
                           
                           
                              Yhteisöjen toimielinten ja elinten on toimitettava oikeusasiamiehelle tämän pyytämät tiedot ja myönnettävä tälle oikeus tutustua asianomaisiin asiakirjoihin. 
                                    Luottamuksellisiin tietoihin tai asiakirjoihin, ja etenkin asetuksen (EY) N:o 1049/2001 9 artiklassa (2)
                                    
                                 
                                 
                                    tarkoitettuihin arkaluontoisiin asiakirjoihin voi tutustua vain, jos oikeusasiamies noudattaa kyseisessä toimielimessä tai elimessä voimassa olevia sääntöjä.
                                 
                              
                              
                                 
                                    Ensimmäisessä alakohdassa tarkoitettuja luottamuksellisia tietoja tai asiakirjoja toimittavien toimielinten tai elinten on ilmoitettava oikeusasiamiehelle luottamuksellisuudesta.
                                 
                              
                              
                                 
                                    Ensimmäisen alakohdan säännösten täytäntöön panemiseksi oikeusasiamies voi sopia kyseisten toimielinten tai elinten kanssa luottamuksellisten tietojen tai muiden ammattisalaisuuden piiriin kuuluvien tietojen saatavuutta koskevista ehdoista.
                                 
                              
                           
                        
            
                  Tarkistus 5
                  
                     3 artiklan 2 kohdan 5 alakohta
                  
               
            
                  Yhteisöjen toimielinten virkamiehen tai muun niiden henkilöstöön kuuluvan on oikeusasiamiehen pyynnöstä toimittava todistajana; 
                        hän esiintyy oman hallintoyksikkönsä nimissä ja sen määräysten alaisena ja
                      häntä 
                        koskee
                      salassapitovelvollisuus.
               
               
                  Yhteisöjen toimielinten virkamiehen tai muun niiden henkilöstöön kuuluvan on oikeusasiamiehen pyynnöstä toimittava todistajana; häntä 
                        sitovat henkilöstösääntöjen asiaa koskevat määräykset, erityisesti
                      salassapitovelvollisuus.
               
            
                  Tarkistus 6
                  
                     4 artikla
                  
               
            
                  
                              1.
                           
                           
                              Oikeusasiamies ja hänen henkilöstönsä – joihin sovelletaan Euroopan yhteisöjen perustamissopimuksen 287 artiklaa, 
                                    Euroopan hiili- ja teräsyhteisön perustamissopimuksen 47 artiklan toista kohtaa
                                  ja Euroopan atomienergiayhteisön perustamissopimuksen 194 artiklaa – eivät saa ilmaista tietoja ja asiakirjoja joista ne ovat saaneet tiedon suorittamiensa tutkimusten yhteydessä. Heidän velvollisuutenaan on myös 
                                    käsitellä luottamuksellisina sellaiset tiedot
                                  jotka voisivat aiheuttaa haittaa kantelun tekijälle tai jollekin muulle henkilölle jota asia koskee sanotun kuitenkaan rajoittamatta 2 kohdan määräysten soveltamista.
                           
                        
               
                  
                              1.
                           
                           
                              Oikeusasiamies ja hänen henkilöstönsä – joihin sovelletaan Euroopan yhteisöjen perustamissopimuksen 287 artiklaa ja Euroopan atomienergiayhteisön perustamissopimuksen 194 artiklaa – eivät saa ilmaista tietoja ja asiakirjoja, joista ne ovat saaneet tiedon suorittamiensa tutkimusten yhteydessä. Heidän velvollisuutenaan on myös 
                                    olla paljastamatta luottamuksellisia tietoja tai asiakirjoja, joita oikeusasiamiehelle on toimitettu asetuksen (EY) N:o 1049/2001 9 artiklan mukaisina arkaluontoisina asiakirjoina tai henkilötietojen suojaa koskevan yhteisön lainsäädännön soveltamisalaan kuuluvina asiakirjoina, taikka mitään muita sellaisia tietoja
                                 , jotka voisivat aiheuttaa haittaa kantelun tekijälle tai jollekin muulle henkilölle, jota asia koskee, sanotun kuitenkaan rajoittamatta 2 kohdan määräysten soveltamista.
                              
                                 
                                    Oikeusasiamies ja hänen henkilöstönsä käsittelevät kolmansien osapuolten pyyntöjä saada tutustua oikeusasiamiehen tutkimustensa kautta saamiin asiakirjoihin asetukseen (EY) N:o 1049/2001 ja erityisesti sen 4 artiklaan sisältyvien vaatimusten ja rajoitusten mukaisesti.
                                 
                              
                           
                        
            
                  
                              2.
                           
                           
                              Jos oikeusasiamiehen tietoon tulee tutkimuksen yhteydessä seikkoja joilla hän arvioi voivan olla rikosoikeudellista merkitystä hän antaa asian viipymättä tiedoksi kansallisille toimivaltaisille viranomaisille jäsenvaltioiden Euroopan yhteisöissä olevien pysyvien edustajien välityksellä 
                                    sekä
                                  tapauksen mukaan sille yhteisöjen toimielimelle jonka alaisena kyseinen virkamies tai muu henkilöstöön kuuluva on jolloin kyseinen toimielin voi mahdollisesti soveltaa Euroopan yhteisöjen erioikeuksia ja vapauksia koskevan pöytäkirjan 18 artiklan toista kohtaa. Oikeusasiamies voi myös antaa kyseiselle yhteisöjen toimielimelle tai elimelle tiedoksi seikat jotka asettavat näiden virkamiesten tai muiden henkilöstöön kuuluvien käyttäytymisen kurinpidollisesti kyseenalaiseksi.
                           
                        
               
                  
                              2.
                           
                           
                              Jos oikeusasiamiehen tietoon tulee tutkimuksen yhteydessä seikkoja, joilla hän arvioi voivan olla rikosoikeudellista merkitystä, hän antaa asian viipymättä tiedoksi kansallisille toimivaltaisille viranomaisille jäsenvaltioiden Euroopan yhteisöissä olevien pysyvien edustajien välityksellä 
                                    tai toimivaltaisen yhteisön toimielimen tai elimen välityksellä;
                                  tapauksen mukaan 
                                    oikeusasiamies antaa asian tiedoksi myös
                                  sille yhteisöjen toimielimelle 
                                    tai elimelle
                                 , jonka alaisena kyseinen virkamies tai muu henkilöstöön kuuluva on, jolloin kyseinen toimielin voi mahdollisesti soveltaa Euroopan yhteisöjen erioikeuksia ja vapauksia koskevan pöytäkirjan 18 artiklan toista kohtaa. Oikeusasiamies voi myös antaa kyseiselle yhteisöjen toimielimelle tai elimelle tiedoksi seikat, jotka asettavat näiden virkamiesten tai muiden henkilöstöön kuuluvien käyttäytymisen kurinpidollisesti kyseenalaiseksi.
                           
                        
            
                  Tarkistus 7
                  
                     5 artikla
                  
               
            
                  Oikeusasiamies voi kulloinkin sovellettavan kansallisen lainsäädännön mukaisesti olla yhteistyössä tietyissä jäsenvaltioissa toimivien samankaltaisten viranomaisten kanssa siltä osin kuin tämä voi osaltaan parantaa oikeusasiamiehen tutkimusten tehokkuutta ja hänelle kanteluja tekevien henkilöiden oikeuksista ja eduista huolehtimista. Oikeusasiamies ei voi tällä tavoin vaatia pääsyä asiakirjoihin joihin sitä ei hänelle 3 artiklan mukaisesti olisi voitu myöntää.
               
               
                  Oikeusasiamies voi kulloinkin sovellettavan kansallisen lainsäädännön mukaisesti olla yhteistyössä tietyissä jäsenvaltioissa toimivien samankaltaisten viranomaisten kanssa siltä osin kuin tämä voi osaltaan parantaa oikeusasiamiehen tutkimusten tehokkuutta ja hänelle kanteluja tekevien henkilöiden oikeuksista ja eduista huolehtimista. Oikeusasiamies ei voi tällä tavoin vaatia pääsyä asiakirjoihin joihin sitä ei hänelle 3 artiklan mukaisesti olisi voitu myöntää. 
                        Samoin edellytyksin oikeusasiamies voi tehdä yhteistyötä muiden elinten kanssa perusoikeuksien edistämiseksi ja suojaamiseksi.
                     
                  
               
            2 artikla
      Tämä päätös julkaistaan Euroopan unionin virallisessa lehdessä.
      3 artikla
      Tämä päätös tulee voimaan päivänä, jona se on julkaistu Euroopan unionin virallisessa lehdessä.
      
         Tehty
         
            Euroopan parlamentin puolesta
            
               Puhemies
            
         
      
      
         (1)  EUVL C 303, 14.12.2007, s. 1.
      
         (2)  
            Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).